ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
దేశంలో కొవిడ్-19 వ్యాప్తి గురించి ముందస్తు సూచన
చైనాలోని వూహాన్ పట్టణంలో వ్యాప్తి చెందుతున్న నిమోనియా లక్షణాలు గురించి ప్రపంచ ఆరోగ్య సంస్థ భారత దేశాన్ని 6 జనవరి 2020న హెచ్చరించిన నేపథ్యంలో కేంద్ర ఆరోగ్య మరియు కుటుంబ సంక్షేమ శాఖ వారు చైనాలో పరిస్థితిని పరిశీలిస్తున్నారు. ఈ విషయంలో కేంద్ర ఆరోగ్య సేవల ప్రధాన సంచాలకులు ఒక పర్యవేక్షక బృందాన్ని నియమించి 8 జనవరి 2020న చైనాలోని పరిస్థితులపై మరియు మన దేశ ప్రజల ఆరోగ్య సంసిద్ధతపై, వ్యాధి వ్యాప్తి నిరోధానికి వివిధ వ్యూహాలను రచించింది.
దేశ వ్యాప్త లాక్డౌన్ విధింపునకు ముందే పరిస్థితులను ఎదుర్కొనడానికి సరియైన చర్యలను తీసుకొనడమైనది.
దేశంలోనికి వ్యాధి ప్రవేశాన్ని నియంత్రించడానికి ఓడ రేవుల్లో, విమానాశ్రాయాల్లో మరియు దేశ సరిహద్దు ప్రాంతాల్లో 18 జనవరి 2020 నుండి వ్యాధి లక్షణాలు గల ప్రయాణీలకులను గుర్తించి వారిని నియంత్రించింది. అలాగే ప్రయాణీకులందరికీ పరీక్షలు నిర్వహించింది. సమగ్ర వ్యాధి నిఘా కార్యక్రమం క్రింద అంతర్జాతీయ ప్రయాణీకుల్లో అనుమానిత మరియు నిరూపితమైన కేసులను గుర్తించడానికి చర్యలను తీసుకుంది. అటువంటి కేసుల్లో రాష్ట్రాలు మరియు జిల్లాల్లో అధిక వ్యాప్తి నియంత్రణకు కంటైన్మెంటు విధానాన్ని మరియు అవరమైన చర్యలను తీసుకుంది. అందుకు గాను ప్రయాణీకులకు నిఘా మార్గదర్శకాలను, కాంటాక్టులను గుర్తించడం, నమూనాల సేకరణ మరియు వాటి రవాణా, చికిత్సా సంబంధిత యాజమాన్యం, విడుదల విధానం, అంటువ్యాధి నివారణ మరియు నియంత్రణ మరియు హోం క్వారంటైన్ విధానం కూడా విడుదల చేయబడింది.
18 జనవరి 2020 నుండి అంతర్జాతీయ ప్రయాణీకులకు స్క్రీనింగ్, నిఘా, కాంటాక్టులను గుర్తించడం కోసం అవసరమైన చర్యలను చేపట్టింది. దేశంలోనికి రాకుండా అంతర్జాతీయ ప్రయాణీకులకు ప్రయాణ మార్గదర్శకాలను విడుదల చేసింది.
కొవిడ్-19 ప్రభావం కలిగిన దేశాల నుండి వచ్చే అంతర్జాతీయ ప్రయాణీకులకు వెంటనే స్క్రీనింగ్ చేపట్టింది. 25 మార్చి 2020 లాక్డౌన్ విధింపునకు ముందు 14,154 విమానాల ద్వారా మొత్తం 15,24,266 మంది ప్రయాణీకులకు విమానాశ్రాల్లో స్క్రీనింగు చేసింది. 12 ప్రధాన విమానాశ్రయాల్లో మరియు 65 చిన్న ఓడ రేవుల్లో మరియు దేశ సరిహద్దులో స్క్రీనింగు జరిపింది. విమానాశ్రయాలకు అదనంగా 16.31 లక్షల మందికి మరియు 86,379 మందిరి 12 ప్రధాన విమానాశ్రయాల్లో మరియు 65 చిన్న ఓడరేవుల్లో మరియు సరిహద్దు ప్రాంతాల్లో స్క్రీనింగు జరిపారు. స్క్రీనింగు ప్రక్రియను కేంద్ర క్రమశిక్షణా బృందాలు పర్యవేక్షించి సందేహాస్పద కేసులను గుర్తించాయి.
ఈ సమాచారాన్ని కేంద్ర ఆరోగ్య మరియు కుటుంబ సంక్షేమ శాఖ మంత్రి శ్రీ అశ్వినీ కుమార్ చౌబే ఈ రోజు రాజ్య సభలో వ్రాతపూర్వకంగా ఇచ్చిన సమాధానంలో పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
టోక్యో ఒలింపిక్స్కు సన్నాహాలు చేసేందుకు భారత క్రీడాకారులకు వైఏఎస్ మంత్రిత్వ శాఖ ప్రత్యేక సహాయం అందించింది: కేంద్ర క్రీడా మంత్రి
టోక్యో ఒలింపిక్స్-2020 ఈవెంట్లలోని 18 క్రీడా విభాగాలైన ఆర్చరీ, అథ్లెటిక్స్, బాక్సింగ్, బ్యాడ్మింటన్, ఈక్వెస్ట్రియన్, ఫెన్సింగ్, గోల్ఫ్, జిమ్నాస్టిక్స్, హాకీ, జూడో, రోయింగ్, షూటింగ్, సెయిలింగ్, స్విమ్మింగ్, టేబుల్ టెన్నిస్, టెన్నిస్, వెయిట్ లిఫ్టింగ్ మరియు రెజ్లింగ్ పోటీల్లో భారత ఆటగాళ్లు, టీమ్లు పాల్గొంటున్నాయి.
ఒలింపిక్స్లో పాల్గొనడానికి గరిష్ట కోటాను పొందటానికి మరియు పతకాలు సాధించే అవకాశాలను పెంచడానికి అవసరమయ్యే శిక్షణ, విదేశీ ఎక్స్పోజర్లు మరియు పోటీలకు ప్రభుత్వం అథ్లెట్లకు / జట్లకు నిరంతరం సహాయాన్ని అందిస్తోంది. ఎంపిక చేసిన అథ్లెట్లకు వారికి అవసరమైన శిక్షణా కార్యక్రమాల కోసం నేషనల్ స్పోర్ట్స్ ఫెడరేషన్స్ మరియు నేషనల్ స్పోర్ట్స్ డెవలప్మెంట్ ఫండ్ సహాయం పథకం నుండి నిధులు సమకూరుతాయి. టార్గెట్ ఒలింపిక్ పోడియం స్కీమ్  లో చేర్చబడిన అథ్లెట్లకు అవుట్ ఆఫ్ పాకెట్ అలవెన్స్  నెలకు రూ.50,000 / - ఇవ్వబడింది. కరోనా సంక్షోభ కాలంలో, అథ్లెట్లకు అవసరమైన క్రీడా పరికరాలు , ఎయిర్ బుల్లెట్స్ , టార్గెట్ సిస్టమ్ను స్పోర్ట్స్ అథారిటీ ఆఫ్ ఇండియా  ప్రాంతీయ కేంద్రాలు, రాష్ట్ర ప్రభుత్వాల సహాయంతో అందించడం ద్వారా మద్దతు లభించింది. మరియు వారి శిక్షణ మరియు అభ్యాసాన్ని కొనసాగించడానికి వారి ఇళ్ళ వద్ద ఎన్జీఓలు సహయం అందిస్తారు.
భారత ప్రభుత్వం, భారత ఒలింపిక్ అసోసియేషన్ మరియు నేషనల్ స్పోర్ట్స్ ఫెడరేషన్లు అథ్లెట్లకు సాధ్యమైనంత సహకారాన్ని అందించినందున భారత క్రీడాకారులు తమ ఉత్తమ ప్రదర్శనలు ఇస్తారని మరియు దేశాన్ని గర్వించేలా చేస్తారని ప్రభుత్వం నమ్మకంగా మరియు ఆశాజనకంగా ఉంది.
ఈ సమాచారాన్ని యువజన వ్యవహారాలు మరియు క్రీడా శాఖ మంత్రి శ్రీ అనురాగ్ ఠాకూర్ ఈ రోజు రాజ్యసభకు లిఖితపూర్వక సమాధానంలో అందించారు.
విద్యుత్తు మంత్రిత్వ శాఖ
పవర్గ్రిడ్ ద్వారా టీకాల కార్యక్రమం
కేంద్ర విద్యుత్ మంత్రిత్వ శాఖ పరిధిలోని మహారత్న ప్రభుత్వ రంగ సంస్థ అయిన పవర్గ్రిడ్ కార్పొరేషన్ ఆఫ్ ఇండియా లిమిటెడ్ తన ఉద్యోగుల కోసం దేశంలోని వివిధ ప్రాంతాలలో టీకా శిబిరాలను నిర్వహిస్తోంది. కోటా, భివాడి, మిసా, నామ్సాయ్, రూర్కెలా, అరా, బిహార్షరీఫ్, సహర్సా, మరియు ముజఫర్పూర్ మొదలైన ప్రాంతాలలో టీకా శిబిరాలను ఏర్పాటు చేసింది. ఆయా శిబిరాలలో టీకాలు వేసే ఖర్చును పవర్గ్రిడ్ కార్పొరేషన్ భరించింది. దేశంలోని వివిధ ప్రదేశాలలో ఏర్పాటు చేసిన శిబిరాల్లో మే 10 -17 2020 వరకు టీకా డ్రైవ్ నిర్వహించారు. గురుగ్రామ్ సెక్టార్ 43లో మాక్స్ హాస్పిటల్ సహకారంతో మల్టీ పర్పస్ హాల్లో  1600 మందికి పైగా వ్యక్తలకు టీకాలు వేశారు. టీకాలు తీసుకున్న వారిలో సంస్థ ఉద్యోగులు, కాంట్రాక్టు ఉద్యోగులు, వయోవృద్ధులైన సంస్థ ఉద్యోగులు, వారి కుటుంబ సభ్యులు ఉన్నారు. మాక్స్ హాస్పిటల్స్, ఫోర్టిస్ మరియు ఆర్టెమిస్ల సహకారంతో 2021 మార్చి 31 నుండి మే 6 వరకు గురుగ్రామ్లోని ఎంపీ హాల్లో నిర్వహించిన మరో టీకాల శిబిరంలో 700 మందికి పైగా టీకాలు వేయించుకున్నారు. ఢిల్లీలోని కట్వారియా సారాయ్ కార్యాలయంలో కూడా పవర్ గ్రిడ్ సంస్థ ఒక టీకా శిబిరాన్ని నిర్వహించింది. ఇక్కడ దాదాపు 290 మందికి పైగా కోవిడ్-19 టీకా తీసుకున్నారు. ఇందులో విద్యుత్ మంత్రిత్వ శాఖ, ఇతర విద్యుత్ పీఎస్యులకు చెందిన 80 మందికి పైగా ఉద్యోగులు మరియు వారి కుటుంబ సభ్యులు ఉన్నారు. ఈ శిబిరాన్ని అపోలో హాస్పిటల్స్ సహకారంతో ఏర్పాటు చేశారు. ఎన్సీఆర్ పరిసర భూభాగంలో ఏర్పాటు చేసిన ఈ మూడు శిబిరాల్లో మొత్తం 2600 మందికి పైగా పవర్గ్రిడ్కు చెందిన వారు టీకా తీసుకున్నారు.
ఈ శిబిరాలు 18-44 సంవత్సరాల వయస్సు గల వారికి మరియు 45 ఏళ్లు పైబడిన వారికి కూడా టీకాలు వేశారు. ప్రపంచంలోనే అతిపెద్ద టీకా డ్రైవ్ను పూర్తి చేయాలన్న భారత ప్రభుత్వ
ఆలోచనకు పవర్గ్రిడ్ ఐక్యతతో తోడుగా నిలుస్తోంది.
మానవ వనరుల అభివృద్ధి మంత్రిత్వ శాఖ
సాంకేతిక విద్యను మాతృభాషలో అందించేందుకు విధివిధానాల ఖరారుకు టాస్క్ఫోర్స్ను నియమించిన కేంద్ర విద్యాశాఖ మంత్రి
సాంకేతిక విద్యను మాతృభాషలో అందించడంపై విధివిధానాలు ఖరారు చేసేందుకు కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంక్ ఒక టాస్క్ఫోర్స్ను నియమించారు. ఉన్నత విద్య కార్యదర్శి ఈ టాస్క్ఫోర్స్ అధ్యక్షుడిగా వ్యవహరిస్తారు. సంబంధిత వర్గాల నుంచి ఈ టాస్క్ఫోర్స్ సలహాలు, సూచనలు స్వీకరించి, నెలలో తన నివేదికను మంత్రికి సమర్పిస్తుంది. 'మాతృభాషలో సాంకేతిక విద్య'పై నిర్వహించిన ఉన్నత స్థాయి సమావేశంలో మంత్రి ఈ నిర్ణయం తీసుకున్నారు. ఉన్నత విద్య కార్యదర్శి శ్రీ అమిత్ ఖరే, ఐఐటీ డెరెక్టర్లు, విద్యావేత్తలు, మంత్రిత్వ శాఖ సీనియర్ అధికారులు సమావేశంలో పాల్గొన్నారు. ఎన్ఈపీ-2020పై చర్చ అజండాగా ఈ సమావేశం జరిగింది.
వృత్తి విద్యలైన వైద్య విద్య, ఇంజినీరింగ్, న్యాయ విద్య వంటివాటిని విద్యార్థులు మాతృభాషలో నేర్చుకోవాలన్న ప్రధాని శ్రీ నరేంద్ర మోదీ ఆలోచనను ఆచరణలోకి తెచ్చే దిశగా ఈ సమావేశం జరిగిందని శ్రీ పోఖ్రియాల్ వెల్లడించారు.
ఏ విద్యార్థిపైనా ఏ భాషనూ బలవంతంగా రుద్దకూడదని, విద్యార్జనను సులభం చేసే నిబంధనలు రూపొందించాలన్న మంత్రి, దానివల్ల, ఆంగ్లం రాదన్న కారణంతో తెలివైన విద్యార్థులు సాంకేతిక విద్యకు దూరం కాకుండా ఉంటారని అన్నారు.
కొత్త విద్యా విధానాన్ని సమర్థవంతంగా అమలు చేయడానికి సంబంధిత వర్గాలన్నీ దీక్షగా కృషి చేస్తున్నట్లు శ్రీ పోఖ్రియాల్ వివరించారు.
రైల్వే మంత్రిత్వ శాఖ
ఝాన్సీ, కోటా, అద్రా, చండీగఢ్, సికింద్రాబాద్లో ఉన్న ఐదు రైల్వే ఇంజనీర్స్ టెరిటోరియల్ ఆర్మీ రెజిమెంట్లను రద్దు చేస్తూ రైల్వే మంత్రిత్వ శాఖ నిర్ణయం.
జమాల్పూర్లో క్రియాశీలకంగా ఉండనున్న రైల్వే ఇంజనీర్ రెజిమెంట్  న్యూ జల్పైగురి-సిలిగురి-న్యూమల్-అలిపుర్దువార్-రంగియా మార్గం.
జమాల్పూర్, ఝాన్సీ, కోట, అద్రా, చండీగఢ్, సికింద్రాబాద్లలో ఉన్న ఆరు రైల్వే ఇంజనీర్స్ టెరిటోరియల్ ఆర్మీ రెజిమెంట్ల ప్రస్తుత ఫంక్షనల్ ఎస్టాబ్లిష్మెంట్ను సమీక్షించడానికి రైల్వే మంత్రిత్వ శాఖ ముగ్గురు ఎగ్జిక్యూటివ్ డైరెక్టర్లు/ప్రిన్సిపల్ ఎగ్జిక్యూటివ్ డైరెక్టర్లతో కూడిన కమిటీని ఏర్పాటు చేసింది. రైల్వే టీఏ రెజిమెంట్ల కార్యాచరణ అవసరాలను కమిటీ తిరిగి అంచనా వేసింది.
పై కమిటీ సిఫార్సుల ఆధారంగా, రక్షణ మంత్రిత్వ శాఖ ,డైరెక్టరేట్ జనరల్ ఆఫ్ టెరిటోరియల్ ఆర్మీ మంత్రిత్వ శాఖ సమ్మతితో
రైల్వే ఈ క్రింది విధంగా నిర్ణయించింది:-
- ఝాన్సీ, కోటా, అద్రా, చండీగఢ్, సికింద్రాబాద్లో ఉన్న ఐదు రైల్వే ఇంజనీర్స్ టెరిటోరియల్ ఆర్మీ రెజిమెంట్ల రద్దు.
- సిలిగురి కారిడార్ ద్వారా మరియు రంగియా వరకు కీలకమైన రైలు లింక్ను కవర్ చేయడానికి న్యూ జల్పైగురి-సిలిగురి-న్యూమల్-అలిపుర్దువార్-రంగియా  మార్గంలో కార్యాచరణ పాత్ర కోసం జమాల్పూర్లో ఉన్న ఒక రైల్వే ఇంజనీర్ రెజిమెంట్  నిలుపుదల.
03.06.2022 నాటి రైల్వే మంత్రిత్వ శాఖ లేఖను జారీ చేసిన తేదీ నుండి తొమ్మిది నెలల వ్యవధిలో డైరెక్టరేట్ జనరల్ టెరిటోరియల్ ఆర్మీ ద్వారా రద్దు ప్రక్రియను పూర్తి చేయాలి. దీనికి సంబంధించిన విధివిధానాలను రైల్వేలు మరియు రక్షణ మంత్రిత్వ శాఖలను సంప్రదించి డీజీటీఏ రూపొందించాలి.
ప్రధాన మంత్రి కార్యాలయం
ప్రపంచ ఆరోగ్యదినోత్సవం సందర్భంగా ప్రధానమంత్రి సందేశం
ప్రపంచ ఆరోగ్యదినోత్సవం సందర్భంగా ప్రధానమంత్రి సందేశం పాఠం కింద ఇవ్వబడింది.
(“ ఈ రోజు ప్రపంచ ఆరోగ్య దినోత్సవం. ఈ సందర్భంగా మనం ఒకరికొకరు మంచి ఆరోగ్యం, శ్రేయస్సు కోసం ప్రార్థించడమే కాకుండా, కోవిడ్ -19 మహమ్మారికి వ్యతిరేకంగా సాగుతున్న పోరాటాన్ని ధైర్యంగా ముందుండి నడిపిస్తున్న వైద్యులు, నర్సులు, వైద్య సిబ్బంది , ఆరోగ్య కార్యకర్తలందరికీ మన కృతజ్ఞతను పునరుద్ఘాటిద్దాం.
ఈ ప్రపంచ ఆరోగ్య దినోత్సవం సందర్భంగా , మన ప్రాణాలను కాపాడే సామాజిక దూరం వంటి పద్ధతిని పాటిద్దాం. అలాగే ఇతరుల ప్రాణాలు కాపాడుదాం. ఇది మనం మన వ్యక్తిగత శారీరక దృఢత్వంపై ఏడాదిపొడవునా దృష్టిపెట్టేలా మనకు ప్రేరణ ఇవ్వగలదని , ఇది మొత్తంగా మన ఆరోగ్యాన్ని మెరుగుపరచడానికి దోహదపడగలదని ఆకాంక్షిద్దాం”
ప్రధాన మంత్రి కార్యాలయం
పుదుచ్చేరీ ముఖ్యమంత్రి గా శ్రీ ఎన్. రంగస్వామి గారు పదవీ ప్రమాణం స్వీకరించిన సందర్భం లో ఆయన కు అభినందన లు తెలిపిన ప్రధాన మంత్రి
పుదుచ్చేరీ ముఖ్యమంత్రి గా శ్రీ ఎన్. రంగస్వామి గారు పదవీ ప్రమాణం స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందన లు తెలియజేశారు.
‘‘పుదుచ్చేరీ ముఖ్యమంత్రి గా పదవీ ప్రమాణం స్వీకరించిన సందర్భం లో శ్రీ ఎన్. రంగస్వామి గారికి నేను అభినందనలు తెలియజేయదలచుకొన్నాను. రాబోయే పదవీ కాలానికి గాను ఇవే శుభాకాంక్షలు’’ అని ప్రధాన మంత్రి ఒక ట్వీట్ లో పేర్కొన్నారు.
బొగ్గు మంత్రిత్వ శాఖ
ప్రధానమంత్రి గతిశక్తి, జాతీయ లాజిస్టిక్ విధానంపై తూర్పు జోనల్ సదస్సు
ప్రధానమంత్రి గతిశక్తి, జాతీయ లాజిస్టిక్ విధానంపై తూర్పు జోనల్ సదస్సు 16.02.2023లో భువనేశ్వర్ లో జరిగింది. ఈ సదస్సు లక్ష్యం, లాజిస్టిక్స్ మౌలికసదుపాయాల రంగంలో సమన్వయంతో కూడిన అభివృద్ధిని సాధించడం, సమీకృత ప్రణాళిక, వివిలలధ మంత్రిత్వశాఖలు, వివిధ విభాగాలు, రాష్ట్రాలు పరిశ్రమలను సమన్వయ పరచడం. అందులోనూ ప్రత్యేకించి ఒడిషా, జార్ఖండ్ , పశ్చిమబెంగాల్, బీహార్ రాష్ట్రాలపై ప్రత్యేక శ్రద్ధచూపడం దీని లక్ష్యం .అలాగే లాజిస్టిక్ సమర్దత పెంపు, లాజిస్టిక్ల ఖర్చు తగ్గింపు కూడా ఇందులో ఉంది.
పి.ఎం. గతిశక్తి నేషనల్ మాస్టర్ ప్లాన్ పోర్టల్ అనేది ఒక డిజిటల్ ప్లాట్ఫారం. దీనిని భారత ప్రభుత్వం ప్రారంభించింది. ఒడిషా, జార్ఖండ్, పశ్చిమబెంగాల్, బీహార్ రాష్ట్రాలలో మౌలిక సదుపాయాల అభివృద్ధి, సమీకృత ప్రణాళిక, సమన్వయం, దేశంలో మౌలికసదుపాయాల ప్రాజెక్టుల అనుసంధానత ఇందులో ఇమిడి ఉన్నాయి. ఈ సమాచారాన్నఇ కేంద్ర బొగ్గు,గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి రాజ్యసభకు ఇచ్చిన లిఖితపూర్వక సమాధానంలో తెలిపారు.
రక్షణ మంత్రిత్వ శాఖ
ఆజాది కా అమృతోత్సవ్
జలియన్ వాలాబాగ్ అమరవీరులను స్మరించుకున్న ఎన్.సి.సి
నేషనల్ కేడెట్ కోర్  ఈరోజు జలియన్వాలాబాగ్ ఊచకోతలో 1019 ఏప్రిల్ 13న ప్రాణాలు కోల్పోయి అమరులైన వారిని స్మరించుకుంది. ఈ సంస్మరణ కార్యక్రమం ప్రస్తుతం జరుగుతున్న ఆజాదికా అమృతో మహోత్సవాల సమయంలోనే వచ్చింది. ఆజాదికా అమృత్ మహోత్సవ్ను దేశ 75వ స్వాతంత్య్ర ఉత్సవాల సందర్భంగా నిర్వహిస్తున్నారు.
దేశవ్యాప్తంగా 75 ప్రాంతాలలో ఎన్ సిసి కేడెట్లు స్వాతంత్య్ర సమరయోధులకు ఘనంగా నివాళులర్పించారు.ఈ సందర్భంగా నుక్కడ్నాటక్లు, దేశభక్తి గీతాలు,ప్రసంగాలు, స్కిట్లు ప్రదర్శించారు. ఎన్సిసి కేడెట్లు స్వాతంత్య్ర సమరయోధులకు నివాళు లర్పించే కార్యక్రమం దేశభక్తిపూరిత వాతావరణాన్ని ఏర్పరచింది.ఎంతో మంది స్థానికులు ఈ కార్యక్రమాలలో పాల్గొన్నారు. సామాజిక మాధ్యమాలు కూడా పెద్ద ఎత్తున , జలియన్వాలా బాగ్ అమరులకు నివాళులర్పించిన ఎన్సిసి అంటూ తెలియజేశాయి.
ఈ సందర్భంగా ఎన్ సిసి దేశవ్యాప్తంగా ఒకసారి వాడిపారేసే ప్లాస్టిక్కు వ్యతిరేకంగా ప్రజలకు అవగాహన కల్పించే కార్యక్రమం చేపట్టారు. ఎన్సిసి కేడెట్లు 75 ప్రదేశాలలో ప్లాగ్ రన్ నిర్వహించిన అనంతరం పరిశుభ్రతకు సంబంధించి న సందేశాన్ని ప్రచారం చేశారు. అలాగే ఒక సారి వాడి పారేసే ప్లాస్టిక్పై ప్రజలలో అవగాహన కల్పించారు. ఈ సందేశం సామాజిక మాధ్యమం ద్వారా ప్లాస్టిక్ కు వ్యతిరేకంగా ఎన్సిసి కేడెట్లు తో ప్రచారం అయింది.
ఎన్సిసి అనేది దేశంలోని యూనిఫారంతో కూడిన కీలక యువజన సంస్థ. దీనిని ఏర్పాటు చేసినప్పటి నుంచి జాతి నిర్మాణంలో ఇది చెప్పుకోదగిన పాత్ర పోషించింది. యువతను ఐక్యత , క్రమశిక్షణ పథంలో పయనించే లా చేయడంతోపాటు వేలాది మంది యువత శీల నిర్మాణంతో వారి జీవితాలను తీర్చిదిద్దుతోంది. జలసంరక్షణ, పర్యావరణ పరిరక్షణ, డిటిటల్ చైతన్యం, స్వచ్చతా అభియాన్ వంటి విషయాలపై ప్రజలలో విస్తృత అవగాహనకల్పించడానికి ఎన్సిసి కేడెట్లు ప్రశంసనీయమైన కృషి చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదార్ల ప్రయోజనాలను కాపాడేందుకు కృత్రిమ మేథను వినియోగించాలి: కేంద్ర వినియోగదార్ల వ్యవహారాల విభాగం కార్యదర్శి
కృత్రిమ మేథపై కార్యశాల నిర్వహించిన కేంద్ర వినియోగదార్ల వ్యవహారాల విభాగం
ఏఐ నుంచి ప్రయోజనాలు పొందుతూనే వినియోగదార్ల ప్రయోజనాలను రక్షించడంలో ఉన్న సమస్యలను గుర్తించేలా డీవోసీఏ- వాటాదార్ల మధ్య నిర్మాణాత్మక చర్చల కోసం, కేంద్ర వినియోగదార్ల వ్యవహారాల విభాగం ఈ రోజు "ఆర్టిఫిషియల్ ఇంటెలిజెన్స్  అండ్ కన్జ్యూమర్స్" పేరిట ఒక కార్యశాలను నిర్వహించింది.
డీవోసీఏ కార్యదర్శి శ్రీ రోహిత్ కుమార్ సింగ్ ఆహూతులకు స్వాగతం పలికారు. అన్ని రంగాల్లో సాంకేతికత బలంగా నాటుకుపోయిందని, రోజువారీ జీవితంలో మరింత ప్రాధాన్యం సంతరించుకుందని ఆయన అన్నారు. వినియోగదార్లతో సంబంధాల విషయంలో సాంకేతికతల ప్రభావాల గురించి జాగ్రత్తగా ఉండటం మరింత అవసరం అని చెప్పారు. నిత్యావసర వస్తువుల ధరలను పర్యవేక్షించడంలో, వినియోగదార్ల ఫిర్యాదులను సులభంగా పరిష్కరించడంలో ఏఐ సాంకేతికత ఉపయోగాల గురించి కూడా కార్యశాలలో చర్చించారు.
కొనుగోళ్ల ప్రాధాన్యతలను గుర్తించడం, కొనుగోలు విధానాల నమూనాలు, మెరుగైన సిఫార్సులు, వినియోగదార్లకు ముందస్తు మద్దతు వంటి అంశాల్లో ఏఐ ప్రయోజనాల గురించి వివిధ వాటాదార్లు, నిపుణులు చర్చించారు. వినియోగదార్ల సమాచార గోప్యత సమస్యలు, కొన్ని సమస్యల విషయంలో బాధ్యతను అప్పగించడంలో ఎదురయ్యే ఇబ్బందులు, లింగం, రంగు మొదలైన కారణాలతో అల్గారిథమిక్ పక్షపాతం, ఏఐ నియంత్రిత చెడ్డ బాట్లు సహా ఏఐ విసిరే సవాళ్ల గురించి కూడా మాట్లాడారు.
వినియోగదార్ల ప్రయోజనాలను పరిరక్షించడం, ఆర్థిక వృద్ధి కోసం ఏఐని ఉపయోగించడం మధ్య సమతూకాన్ని సృష్టించడం ప్రధానాంశం అని అందరు అంగీకరించారు. ఉత్పాదకత సమాచారం నిర్వహణ, కీలక మూల్యాంకనం, సురక్షిత సంప్రదింపులు, మదింపు, మాట్లాడే వేదికలకు సంబంధించిన భద్రత అంశాలు సహా వివిధ అంశాలపై వాటాదార్లు, నిపుణులు చర్చించారు. అల్గారిథమిక్ పక్షపాతాలు, ఉద్యోగాలకు ప్రత్యామ్నాయంగా ఏఐ నిలవడం, నకిలీ వార్తలు, ఏఐకి ఒక బలమైన నిర్వచనం లేకపోవడం, ఐఏపై నియంత్రణలు లేకపోవడం వంటివి ఏఐ విధాన రూపకర్తల ఎదుట ఉన్న అతి పెద్ద సవాళ్లు.
చర్చల ద్వారా ఈ సూచనలు ప్రతిపాదించారు: సమానత్వం, గోప్యత హక్కు వంటి రాజ్యాంగ ప్రాథమిక సూత్రాల ఆధారంగా ఏఐ రంగంలో ప్రభుత్వం నిబంధనలను రూపొందించడం, ఏఐ రూపొందించిన సమాచారాన్ని ఎలా ఉపయోగించాన్న విషయంపై చట్టబద్ధమైన రక్షణ, కేసుల వర్గీకరణ కోసం ఏఐని ఉపయోగించడం & వాటిని సరైన విభాగానికి అందించడం, ఏఐ & ఆవిష్కరణల రంగంలో ప్రభుత్వ నిబంధనల మధ్య సమతుల్యత సాధించడం.
పరిశ్రమ వాటాదార్లు-విధాన రూపకర్తల మధ్య ప్రస్తుతమున్న సహకారాన్ని మరింత పెంచేలా ఈ చర్చల ఫలితాలను ఉపయోగించుకోవడానికి కేంద్ర వినియోగదార్ల వ్యవహారాల విభాగం యోచిస్తోంది. ఈ కార్యక్రమం ద్వారా వెల్లడైన ఆలోచనలు, అభిప్రాయాలు భవిష్యత్ విధాన రూపకల్పనకు పునాదిగా ఉపయోగపడతాయి, ఏఐ నిబంధనలు వినియోగదార్ల ప్రయోజనాలకు అనుగుణంగా ఉండేలా చూస్తాయి.
మహిళా, శిశు అభివృద్ధి మంత్రిత్వ శాఖ
కోవిడ్ మహమ్మారి అనంతరం ఆరోగ్య సేవలను మెరుగుపరిచేలా చర్యలు
ప్రభుత్వం వివిధ వర్గాల లబ్ధిదారుల కోసం అంగన్వాడీ సేవలు మరియు కౌమార బాలికల పథకం కింద అనుబంధ పోషకాహార కార్యక్రమాలను అమలు చేస్తోంది. మహిళలు మరియు పిల్లల పోషక స్థితి మెరుగుపరిచేందుకు వీలుగా ప్రభుత్వం వీటిని అమలు చేస్తోంది. కోవిడ్-19 మహమ్మారి వ్యాప్తి సమయంలో అంగన్వాడీ లబ్ధిదారులకు నిరంతర పోషకాహార సహకారాన్ని నిర్ధారించడానికి, అంగన్వాడీ వర్కర్లు 15 రోజులకు ఒకసారి లబ్ధిదారుల ఇంటి వద్ద అనుబంధ పోషకాహారాన్ని పంపిణీ చేసేందుకు వీలుగా అవసరమైన ఆదేశాలు రాష్ట్రాలు/ యుటీలకు జారీ చేయబడ్డాయి. ఆరోగ్య మరియు కుటుంబ సంక్షేమ మంత్రిత్వ శాఖ "కోవిడ్ -19 మహమ్మారి వ్యాప్తి, మహమ్మారి తరువాత పునరుత్పత్తి, తల్లి, నవజాత, పిల్లల, కౌమార ఆరోగ్య ప్లస్ న్యూట్రిషన్  సేవలకు సంబంధించి తగు మార్గదర్శక గమనికల్ని విడుదల చేసింది. మాస్ విటమిన్ ప్రొఫిలాక్సిస్, ఇంటెన్సిఫైడ్ డయేరియా కంట్రోల్ ఫోర్ట్నైట్ , నేషనల్ డైవర్మింగ్ డే , రక్తహీనత వంటి ప్రచారాలను స్థానిక పరిస్థితుల ఆధారంగా అవసరమైన సేవలు మరియు వస్తువుల ఇంటింటి డెలివరీ, ప్రత్యామ్నాయ యంత్రాంగంను అందించవచ్చు. బఫర్ జోన్ మరియు గ్రీన్ జోన్ అవతల ప్రాంతాలలో అధునాతన వీహెచ్ఎస్ఎన్డీల ద్వారా అవుట్రీచ్ సేవలను కొనసాగించడం. ఆరోగ్య కార్యకర్తల గృహ సందర్శనలు కూడా సిఫార్సు చేయబడ్డాయి. కోవిడ్ కార్మికుల సాధారణ సందర్శనల ద్వారా కంటైన్మెంట్ మరియు బఫర్ జోన్లలో తగు కార్యకలాపాలు సిఫార్సు చేయబడ్డాయి. కోవిడ్-19 కంటైన్మెంట్ జోన్లలో ఐఎఫ్ఏ, ఓఆర్ఎస్, కాల్షియం, జింక్ వంటి ముఖ్యమైన మందులు పంపిణీ చేయబడతాయి. దీనికి తోడు అవసరమైన అవుట్రీచ్ సేవల కొనసాగింపును నిర్ధారించడానికి అన్ని రాష్ట్రాలు మరియు యుటీలతో అవుట్రీచ్ సేవలను అందించడంపై నిర్దిష్టమైన మార్గదర్శక గమనికలు జారీ చేయబడ్డాయి. రక్తహీనత, పోషకాహార పునరావాస కేంద్రాలు , ప్రత్యేక నవజాత సంరక్షణ యూనిట్లు , విరేచనాల నివారణ, ఎన్డీడీ, ఐవైసీఎఫ్ పద్ధతులకు సంబంధించిన సేవలు అమలు చేయడంపై వెబ్నార్లు నిర్వహించారు. ఈ సమాచారాన్ని కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఇండోర్ లో మెట్రో రైల్ అనుసంధానానికి ప్రోత్సాహం
బెంగాలీ స్క్వేర్ - విజయ నగర్ - భావర్సల - విమానాశ్రయం - పటాసియా - బెంగాలీ స్క్వేర్ - రింగు మార్గంతో కూడిన ఇండోర్ మెట్రో రైల్ ప్రాజెక్ట్ నిర్మాణానికి కేంద్ర మంత్రివర్గం ఆమోదం తెలియజేసింది.
ఇండోర్ లోని ప్రధాన ప్రదేశాలు, నగర క్లస్టర్లను కలుపుతూ - 31.55 కిలోమీటర్ల మేర - బెంగాలీ స్క్వేర్ - విజయ నగర్ - భావర్సల - విమానాశ్రయం - పటాసియా - బెంగాలీ స్క్వేర్ - రింగు మార్గంతో కూడిన ఇండోర్ మెట్రో రైల్ ప్రాజెక్ట్ నిర్మాణానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రివర్గం ఆమోదం తెలియజేసింది.
వివరాలు :
1. రింగు లైను మార్గం పొడవు 31.55 కిలోమీటర్లు.
2. ఈ రింగు లైను మార్గం బెంగాలీ స్క్వేర్ నుండి ప్రారంభమై - విజయ నగర్ -భావర్సల - విమానాశ్రయం - పలాసియా - మీదుగా తిరిగి బెంగాలీ స్క్వేర్ వరకు ఉంటుంది.
3. ఈ రింగు లైను లో 30 స్టేషన్లు ఉంటాయి.
4. భారీ పట్టణీకరణ నేపథ్యంలో - ఈ ప్రాజెక్టు - అందుబాటు ధరల్లో, నమ్మకమైన, సురక్షితమైన, నిరపాయమైన, అతుకులు లేని నిరంతర రవాణా విధానాన్ని అందజేస్తుంది. దీనివల్ల ప్రమాదాలు, కాలుష్యం, ప్రయాణ సమయం, ఇంధన వినియోగం, అసాంఘిక సంఘటనలు తగ్గడంతో పాటు - పట్టణ విస్తరణ, సుస్థిర అభివృద్ధి క్రమబద్దీకరించబడుతుంది.
5. నాలుగు సంవత్సరాలలో పూర్తయ్యే ఈ ప్రాజెక్టు అంచనా వ్యయం రూ. 7,500.80కోట్లు
ప్రయోజనాలు :
మెట్రో రైలు ప్రాజెక్ట్ ద్వారా 30 లక్షల ఇండోర్ జనాభా ప్రత్యక్షంగా లేదా పరోక్షంగా ప్రయోజనం పొందుతారు.
ఈ మార్గాలు రైలు స్టేషన్, బి ఆర్ టి ఎస్ స్టేషన్లతో అనుసంధానించబడి ఉంటాయి. అలాగే బస్సు, అంతర్గత ప్రజా రవాణా వ్యవస్థ , మోటార్లు లేని రవాణా  విధానాలతో కూడా అనుసంధానించబడి ఉంటాయి. రవాణా ఛార్జీలకు అదనంగా - అద్దెలు, వ్యాపార ప్రకటనల వంటి మార్గాలతో పాటు, ట్రాన్సిట్ ఓరియెంటెడ్ డెవలప్ మెంట్ , అభివృద్ధి హక్కులను బదిలీ చేయడం -  వంటి విధానాల ద్వారా కూడా ఈ ప్రాజెక్ట్ కు ఆదాయం లభిస్తుంది.
మెట్రో రైల్ మార్గాల వెంబడి ఉండే నివాస ప్రాంతాలు ఈ ప్రాజెక్ట్ ద్వారా బహుళ ప్రయోజనం పొందుతారు. ప్రజలు తమ నివాస ప్రాంతానికి దగ్గర నుండి నగరంలోని వివిధ ప్రాంతాలకు ఎంతో సౌకర్యవంతంగా ప్రయాణం చేయగలరు.
ఈ రింగు లైను - నగరంలో ఎంతో జనసమ్మర్ధంగా ఉండే ప్రాంతాలను, ఇప్పుడు కొత్తగా అభివృద్ధి చెందుతున్న ప్రాంతాలను - రైల్వే స్టేషన్, విమానాశ్రయంతో అనుసంధానం చేస్తుంది. ప్రజలు, ప్రయాణీకులు, ఉద్యోగస్తులు, విద్యార్థులు, సందర్శకులకు - ఈ మెట్రో ప్రాజెక్టు - పర్యావరణ హితమైన, సుస్థిరమైన ప్రజా రవాణా విధానాన్ని అందుబాటులోకి తెస్తుంది.
ప్రగతి :ఈ ప్రాజెక్టు అమలుకు మధ్యప్రదేశ్ మెట్రో రైల్ కంపెనీ లిమిటెడ్  అనే ఒక ఎస్ పి వి ఏర్పాటైంది.ఇండోర్ మెట్రో రైల్ ప్రాజెక్టు కు పాక్షికంగా కేంద్రప్రభుత్వం, అంతే మొత్తంలో మధ్యప్రదేశ్ రాష్ట్ర ప్రభుత్వం నిధులు సమకూరుస్తాయి. అదే విధంగా ఆసియా అభివృద్ధి బ్యాంకు , న్యూ డెవలప్ మెంట్ బ్యాంకు లు పాక్షికంగా ఋణ సహాయం చేస్తాయి.లూయిస్ బెర్గెర్ ఎస్ ఏ ఎస్ సంస్థ జియో డేటా ఇంజనీరింగ్ ఎస్.పి.ఏ సంస్థలతో కూడిన - డి బి ఇంజనీరింగ్ & కన్సల్టింగ్ జి ఎం బి హెచ్ సంస్థను - ఈ మెట్రో రైల్ ప్రాజెక్టు కు - జనరల్ కన్సల్టెంట్  గా నియమించారు.ఈ ప్రాజెక్ట్ మొదటి సివిల్ పనులు చేపట్టడం కోసం టెండర్లను ఆహ్వానించారు. త్వరలో పనులు ప్రారంభమౌతాయి.
భారత పోటీ ప్రోత్సాహక సంఘం
గ్లాక్సో స్మిత్క్లైన్ కన్స్యూమర్ హెల్త్కేర్ ఓవర్సీస్ లిమిటెడ్ మరియు గ్లాక్సో స్మిత్క్లైన్ కన్స్యూమర్ హెల్త్కేర్ UK ట్రేడింగ్ లిమిటెడ్ ద్వారా గ్లాక్సో స్మిత్క్లైన్ ఏషియా ప్రైవేట్ లిమిటెడ్లో వాటాల కొనుగోలును ఆమోదించిన CCI.
కాంపిటీషన్ కమీషన్ ఆఫ్ ఇండియా  GlaxoSmithKline కన్స్యూమర్ హెల్త్కేర్ ఓవర్సీస్ లిమిటెడ్ మరియు GlaxoSmithKline కన్స్యూమర్ హెల్త్కేర్ UK ట్రేడింగ్ లిమిటెడ్  ద్వారా గ్లాక్సో స్మిత్క్లైన్ ఆసియా ప్రైవేట్ లిమిటెడ్  కింద గ్లాక్సో స్మిత్క్లైన్ ఏషియా ప్రైవేట్ లిమిటెడ్  ద్వారా కొనుగోలు చేయడాన్ని ఆమోదించింది.
ప్రతిపాదిత కలయిక అనేది అక్వైరర్స్ ద్వారా టార్గెట్లోని 100% షేర్లను సమిష్టిగా కొనుగోలు చేయడం. ఇంకా, ప్రతిపాదిత కలయికకు ముందు, GSKAPL భారతదేశంలోని "Iodex" మరియు "Ostocalcium" బ్రాండ్లకు సంబంధించిన ట్రేడ్మార్క్లను గ్లాక్సో స్మిత్క్లైన్ ఫార్మాస్యూటికల్స్ నుండి అటువంటి బ్రాండ్లు మరియు ఇతర అనుబంధ ఆస్తుల  యొక్క చట్టపరమైన, ఆర్థిక, వాణిజ్య మరియు మార్కెటింగ్ హక్కులతో పాటు పొందుతుంది. అలాగే పరిమితం కూడా చేయబడింది.
గ్లాక్సో స్మిత్క్లైన్ కన్స్యూమర్ హెల్త్కేర్ ఓవర్సీస్ లిమిటెడ్ అనేది గ్లాక్సో స్మిత్క్లైన్ కన్స్యూమర్ హెల్త్కేర్ హోల్డింగ్స్  లిమిటెడ్  యొక్క పూర్తి-యాజమాన్య అనుబంధ సంస్థ. ఇది మొత్తం గ్లాక్సో స్మిత్క్లైన్  సమూహంలో ఒక భాగం మరియు GSK CH HoldCo మరియు దాని అనుబంధ సంస్థలకు పెట్టుబడి హోల్డింగ్ కంపెనీగా వ్యవహరించడం దీని ప్రధాన కార్యకలాపం.
GlaxoSmithKline కన్స్యూమర్ హెల్త్కేర్ UK ట్రేడింగ్ లిమిటెడ్ మొత్తం GSK సమూహంలో భాగం మరియు ఇది GSK CH హోల్డ్కో యొక్క పూర్తి-యాజమాన్య అనుబంధ సంస్థ. ఇది వినియోగదారు ఆరోగ్య సంరక్షణ ఉత్పత్తుల పంపిణీ మరియు విక్రయం, తయారీ, మార్కెటింగ్, వినియోగదారు ఆరోగ్య సంరక్షణ సమూహానికి నిర్వహణ సేవలను అందించడం మరియు GSK సమూహంలోని ఇతర వినియోగదారు ఆరోగ్య సంరక్షణ కంపెనీలకు పరిశోధన మరియు అభివృద్ధి సేవలను అందించడంలో నిమగ్నమై ఉంది.
GSKAPL అనేది వినియోగదారు ఆరోగ్య సంరక్షణ సంస్థ, ఇది క్రోసిన్, ENO వంటి బ్రాండ్ పేర్లతో సెన్సోడైన్, పరోడోంటాక్స్, పోలిడెంట్ మరియు ఓవర్-ది-కౌంటర్ ఔషధాల ఉత్పత్తుల వంటి వివిధ బ్రాండ్ పేర్లతో నోటి ఆరోగ్య సంరక్షణ ఉత్పత్తుల మార్కెటింగ్ మరియు పంపిణీలో నిమగ్నమై ఉంది.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంత అభివృద్ధి మంత్రిత్వ శాఖ సహకారంతో గౌహతిలో మెగా కొనుగోలుదారు -విక్రేతల సమావేశం.
సుస్థిర వాణిజ్యాన్ని ప్రోత్సహించడం, మార్కెట్ అనుసంధానాలను సృష్టించడానికి ఒక విజన్ కోసం కేంద్ర వాణిజ్య శాఖకు చెందిన పరిశ్రమ అంతర్గత వాణిజ్య విభాగం  మద్దతుతో వన్ డిస్ట్రిక్ట్ వన్ ప్రొడక్ట్ ఇనిషియేటివ్ కింద గౌహతిలో మెగా కొనుగోలుదారులు -విక్రేతల సమావేశం నిర్వహించడం జరిగింది. ఈశాన్య ప్రాంతం అభివృద్ధి  దాని పీఎస్యూలు, ఈశాన్య హస్తకళలు చేనేత అభివృద్ధి సంస్థ  నార్త్ ఈస్ట్ రీజినల్ అగ్రికల్చర్ మార్కెటింగ్ కార్పొరేషన్ లిమిటెడ్  ఇందులో పాల్గొన్నాయి. ఈ సమావేశం ఈశాన్య ప్రాంతంలోని ఎనిమిది రాష్ట్రాల నుండి వ్యవసాయ ఉత్పత్తులపై దృష్టి సారించింది బహుళ జాతీయ అంతర్జాతీయ బ్రాండ్లు కూడా వచ్చాయి. గౌహతిలో జరిగిన సమావేశంలో అస్సాం, అరుణాచల్ ప్రదేశ్, మణిపూర్, మేఘాలయ, మిజోరాం, నాగాలాండ్, త్రిపుర సిక్కింలలోని వివిధ జిల్లాల నుండి 70 మంది విక్రేతలు, వ్యాపారులు, రైతులు, అగ్రిగేటర్లు తమ ఉత్పత్తులను కొనుగోలుదారులకు ప్రదర్శించారు. ఉత్పత్తులలో 7శాతం కంటే ఎక్కువ కర్కుమిన్ కంటెంట్తో తయారైన మేఘాలయ ప్రపంచ-ప్రసిద్ధ లకడాంగ్ పసుపు, సిక్కిం నుండి జీఐ ట్యాగ్ చేయబడిన పెద్ద ఏలకులు త్రిపుర నుండి క్వీన్ పైనాపిల్, ఆర్థడాక్స్ అస్సాం టీ, మణిపూర్ బ్లాక్ చఖావో రైస్ మరిన్ని ఉన్నాయి. రిలయన్స్ ఐటీసీ వంటి పెద్ద బ్రాండ్లతో పాటు భారతదేశంలో రాబోయే స్టార్ట్-అప్లకు ప్రాతినిధ్యం వహిస్తున్న 30 మంది పెద్ద కొనుగోలుదారులకు ఈ ఉత్పత్తులు ప్రదర్శించారు. వివిధ రాష్ట్ర ప్రభుత్వాలకు చెందిన వ్యవసాయ ఉద్యానవన శాఖల అధికారులు సబ్జెక్ట్ నిపుణుల సమక్షంలో ఈశాన్య ప్రాంత అభివృద్ధి మంత్రిత్వ శాఖ కార్యదర్శి లోక్ రంజన్ ఈ కార్యక్రమానికి ముఖ్య ఉపన్యాసం చేశారు. రామాంజనేయులు, డైరెక్టర్ డీపీఐఐటీ, . ఈశాన్యఏఎంఏసీ మేనేజింగ్ డైరెక్టర్ మనోజ్ కుమార్ దాస్ ఎన్ఈహెచ్హెచ్డీసీ మేనేజింగ్ డైరెక్టర్ బ్రిగ్ ఆర్ కె సింగ్ కూడా పాల్గొన్నారు. ఈశాన్య ప్రాంత రైతులు/ ఉత్పత్తిదారులకు మద్దతుగా ఏర్పాటు చేయబడిన ఈశాన్య ఏఎంఏసీ రైతులకు పెద్ద మార్కెట్కు మధ్య
 విలువ రూ.ఆరు కోట్లుగా నమోదయింది. పైన పేర్కొన్నది ఆత్మనిర్భర్ భారత్  దార్శనికత ప్రత్యక్ష ఫలితం. డీపీఐఐటీ, వన్ డిస్ట్రిక్ట్ వన్ ప్రొడక్ట్ చొరవ కింద, రైతుల ఆదాయాన్ని పెంచడంపై బలమైన దృష్టితో అటువంటి అనుసంధానాల సృష్టి జీవనోపాధిని పెంచడానికి కృషి చేస్తోంది. వ్యవసాయం, వస్త్రాలు, హస్తకళలు తయారీ వంటి రంగాల్లో 700కి పైగా ఉత్పత్తులను అందుబాటులోకి తెస్తోంది. ఓడీఓపీ ఇనిషియేటివ్ దేశంలోని ప్రతి జిల్లా నుండి ఒక ఉత్పత్తిని ఎంచుకుని, బ్రాండ్ చేసి, ప్రచారం చేయడానికి ప్రయత్నిస్తుంది. వాణిజ్య ప్రమోషన్ సులభతరం చేయడం, పెద్ద లక్ష్యం కోసం సమన్వయం చేయడం, సహకార నెట్వర్క్లను సృష్టించడం కొనుగోలుదారులు అమ్మకందారులకు మద్దతు ఇవ్వడం ద్వారా కీలకపాత్ర పోషిస్తోంది.